
ВЕЛИКАЯ ВЕЧЕРНЯ
с коленопреклонными молитвами
Диакон: Благослови, владыко.

Священник: Благословен Бог наш всегда, ныне и присно, и во веки веков.

Хор: Аминь.
Диакон: Слава Тебе, Боже наш, слава Тебе!.

Народ: Царю Небесный, Утешителю, Душе истины, / Иже везде Сый и вся исполняяй, / Сокровище благих, и жизни Подателю, / прииди и вселися в ны, / и очисти ны от всякия скверны, // и спаси, Блаже, души наша.

Царь Небесный, Утешитель, Дух истины, везде​сущий и всё (весь мир) наполняющий, Источник благ и По​датель жизни, прииди и вселись в нас; и очисти нас от всякой скверны и спаси, Благий, души наши.

Чтец: Трисвятое по Отче наш
Предначинательный псалом (Пс. 103)
Великая ектения
Добавляются особые прошения:
О предстоящих людех и ожидающих благо​дати Святаго Духа Господу помолимся.

О преклоняющих сердца свои пред Господем и колена Господу помолимся.

О еже укрепитися нам к совершению богоугодне Господу помолимся.

О еже низпослатися богатым милостем Его на ны Господу помолимся.

О еже прияти коленопреклонения наша, яко фимиам пред Ним, Господу помолимся.
О требующих от Него помощи, Господу помолимся.
Господи воззвах (из Пс. 140), глас 4:
Господи, воззвах к Тебе, услыши мя; / услыши мя, Господи. Господи, воззвах к Тебе, услыши мя. / Вонми гласу моления моего, / внегда воззвати ми к Тебе. // Услыши мя, Господи.

Да исправится молитва моя, / яко кадило пред Тобою, воздеяние руку моею, / жертва вечерняя. // Услыши мя, Господи.

Перевод: Господи! К тебе взываю: поспеши ко мне, внемли голосу моления моего, когда взываю к Тебе. Да направится молитва моя, как фимиам, пред лице Твое, воздеяние рук моих – как жертва вечерняя (Пс. 140, 1-2).

Стихиры праздника

Стих: Из глубины воззвах к тебе, Господи; Господи, услыши глас мой.

Преславная днесь видеша вси языцы во граде Давидове, / егда Дух сниде Святый во огненных языцех, / якоже богоглаголивый Лука повествует, глаголет бо: / собранным учеником Христовым, / бысть шум, якоже носиму дыханию бурну, / и исполни дом, идеже бяху седяще; / и вси начаша глаголати странными глаголы, / стран​ными учении, // странными повелении Святыя Троицы.

Ныне все народы увидели преславное (чудо) во граде Давидове, когда Дух Святой сошел в огненных языках, как повествует богоглаголивый Лука. Ибо он (Лука) говорит: «Когда ученики Христовы были собраны вместе, сделался шум, как бы от несущегося сильного ветра и наполнил весь дом, где они находились» и все и начали произносить странные (чудные, новые, непривычные) слова, странное учение, странные повеления Святой Троицы.
Слава, и ныне, глас 6:
Царю Небесный, Утешителю, Душе истины, / Иже везде Сый и вся исполняяй, / Сокровище благих, и жизни Подателю, / прииди и вселися в ны, / и очисти ны от всякия скверны, // и спаси, Блаже, души наша.
Вход с кадилом

Диакон: Премудрость, прости (стойте прямо, просто).

Вечерняя песнь Сыну Божию

Свете тихий святыя славы Безсмертнаго Отца Небеснаго, Святаго, Блаженнаго, Иисусе Христе! Пришедше на запад солнца, видевше свет вечерний, поем Отца, Сына и Святаго Духа, Бога. Достоин еси во вся времена пет быти гласы преподобными, Сыне Божий, живот даяй; темже мир Тя славит.
Свет отрадный святой славы бессмертного Отца Небесного, святого, блаженного – Иисусе Христе! Придя к закату солнца, увидев свет вечерний, воспеваем Отца, Сына и Святого Духа, Бога. Достойно Тебя во все времена воспевать голосами счастливыми, Сын Божий, дающий жизнь, – потому мир Тебя славит.

Диакон и священник: Вонмем (внимание!). Мир всем. Премудрость. Вонмем.

Прокимен великий, глас 7:
Кто Бог велий, яко Бог наш? Ты еси Бог, творяй чудеса.

Кто Бог так великий, как Бог наш! Ты – Бог, творящий чудеса (Пс. 76, 14-15)

Стихи: Сказал еси в людех силу Твою.

Ты явил могущество Свое среди народов (Пс. 76, 15).

И рех: ныне начах, сия измена десницы Вышняго.

И сказал я: «Вот мое горе – изменение десницы Всевышнего» (Пс. 76, 11).

Помянух дела Господня, яко помяну от начала чудеса Твоя.

Буду вспоминать о делах Господа; буду вспоминать о чудесах Твоих древних (Пс.76,12).

1-я молитва коленопреклонения
Диакон: Паки и паки, преклоньше колена, Господу помолимся.

Хор: Господи, помилуй (трижды).

	По-церковнославянски
	По-русски

	Пречисте, нескверне, безначальне, невидиме непостижиме, неизследиме, непременне, непобедиме, неизчетне, незлобиве Господи, един имеяй безсмертие, во свете живый неприступном: сотворивый небо и землю, и море, и вся созданная на них, прежде еже просити, всем прошения подаваяй, Тебе молимся, и Тебе просим, Владыко Человеколюбче, Отца Господа и Бога и Спаса нашего Иисуса Христа, нас ради человеков, и нашего ради спасения сшедшаго с небес, и воплотившагося от Духа Святаго и Марии Приснодевы, и Преславныя Богородицы: Иже первее убо словесы уча, последи же и делы показуя, егда спасительную страсть претерпе, подаде нам подписание смиренным, и грешным, и недостойным рабом Твоим, мольбы приносити Тебе, в выи и колен преклонениих, о своих гресех, и о людских неведениих. Сам Многомилостиве и Человеколюбче, услыши ны, воньже аще день призовем Тя, изряднее же в день сей пятдесятный, воньже по Вознесении Господа нашего Иисуса Христа на небеса, и седении одесную Тебе Бога и Отца, низпосла Святаго Духа на святыя Своя ученики и апостолы, Иже и седе на едином коегождо их, и исполнишася вси неистощимыя благодати Его, и глаголаша языки иными величия Твоя, и прорекоша. Ныне убо молящихся Тебе, услыши нас, и помяни нас, смиренных и осужденных, и возврати пленение душ наших, Твое милование имея о нас молящееся. Приими нас, припадающих Тебе, и вопиющих: согрешихом, к Тебе привержени есмы от утробы, от чрева матере нашея, Ты еси Бог наш. Но яко исчезоша в суете дние наши, обнажихомся Твоея помощи, лишихомся всякаго ответа, но дерзающе на щедроты Твоя, зовем: грехи юности нашея и неведения не помяни, и от тайных наших очисти нас, и не отрини нас во время старости, внегда оскудети крепости нашей: не остави нас, прежде даже нам в землю не возвратитися, сподоби к Тебе возвратитися, и вонми нам благоприятием и благодатию. Возмери беззакония наша щедротами Твоими, сопротив постави бездну щедрот Твоих множеству согрешений наших. Призри с высоты святыя Твоея Господи, на предстоящия люди Твоя, и чающия еже от Тебе богатыя милости. Посети нас благостию Твоею, избави нас от насильства диаволя: утверди живот наш святыми Твоими и священными законы. Ангела, верна хранителя пристави людем Твоим, всех собери в Твое Царствие. Даждь прощение уповающим на Тя: остави им и нам грехи. Очисти нас действом Святаго Твоего Духа: разруши яже на нас козни вражия.
Благословен еси Господи Владыко Вседержителю, просветивый день светом солнечным, и нощь уяснивый зарями огненными, долготу дневную преити нам сподобивый, и приближитися начатком нощи: услыши моления наша, и всех людей Твоих, и всем нам простив вольныя и невольныя грехи. Приими вечерняя наша моления, и низпосли множество милости Твоея, и щедроты Твоя на достояние Твое. Остени нас святыми ангелы Твоими, вооружи нас оружием правды Твоея, огради нас истиною Твоею, соблюди нас силою Твоею, избави нас от всякаго обстояния, всякаго навета сопротиволежащаго. Подаждь же нам и настоящий вечер, с приходящею нощию, совершен, свят мирен, безгрешен, безсоблазнен, безмечтанен, и вся дни живота нашего: молитвами святыя Богородицы, и всех святых от века Тебе благоугодивших.
	Пречистый, непорочный, безначальный, невидимый, непостижимый, неисследимый, неизменный, непобедимый, неизмеримый, незлобивый Господи, един имеяй бессмертие, во свете живый неприступном, сотворивый небо и землю, и море, и все созданное в них, подающий всем просимое прежде прошения. Тебе молимся и Тебя призываем: Владыко Человеколюбче, Отца Господа и Бога и Спаса нашего Иисуса Христа, нас ради человеков, и нашего ради спасения сшедшаго с небес, и воплотившагося от Духа Святаго и Марии Приснодевы, и Преславныя Богородицы. Он, сначала словами уча, а потом показывая и делами, когда терпел спасительное страдание, дал нам, смиренным, грешным и недостойным рабам Твоим, образец принесения молитв с преклонением главы и колен о собственных грехах и о грехах неведения народа. Сам, многомилостивый и Человеколюбец, услыши нас, в какой бы день мы ни призвали Тебя, изрядно же в сей день Пятидесятницы, в который по вознесении Господа нашего Иисуса Христа на небеса, когда Он и воссел одесную Тебя, Бога и Отца, и ниспослал на святых Своих учеников и Апостолов Святого Духа, Который и почил на каждом из них, и исполнились все неистощимой благодати Его и стали говорить на иных языках о великих делах Твоих и пророчествовать. Так же и ныне услыши нас, молящихся, и вспомни нас, смиренных и осужденных, и освободи из плена дỳши наши, имея ходатайством за нас Твое собственное сострадание. Прими нас, припадающих к Тебе и взывающих: «Согрешили мы!» На Тебя мы оставлены от материнского лона. И от чрева матери Ты – Бог наш. Но, так как прошли в суете дни наши, мы остались без Твоей помощи и лишены всякого оправдания, однако, дерзновенно надеясь на милосердие Твое, взываем: грехов юности нашей и неведения не вспомни и от тайных дел наших очисти нас. Не отвергни нас во время старости, при оскудении силы нашей не оставь нас. Прежде, чем мы возвратимся в землю, удостой нас обращения к Тебе и обрати внимание на нас с благоволением и милостью. Измерь беззакония наши милосердием Твоим; поставь бездну милосердия Твоего против множества согрешений наших. Воззри со святой высоты Твоей на народ Твой, стоящий вокруг и ожидающий от Тебя обильной милости. Посети нас в благости Твоей, избавь нас от насилия диавола, утверди жизнь нашу святыми и священными законами Твоими. Ангелу, верному хранителю, вверь народ Твой; всех нас собери в Царство Твое, дай прощение надеющимся на Тебя; отпусти им и нам согрешения, очисти нас действием Святого Духа, разруши козни врага против нас.

Благословен Ты, Господи, Владыка Вседержитель, озаривший день светом солнечным и осветивший ночь сиянием огня, удостоивший нас пройти долготу дня и приблизиться к началу ночи. Услышь моления наши и всего народа Твоего и, простив всем нам вольные и невольные грехи, прими наши вечерние молитвы, ниспошли множество милости Твоей и сострадания Твоего на наследие Твое. Защити нас, как стеною, святыми Ангелами Твоими; вооружи нас оружием правды Твоей; огради нас истиною Твоею; сохрани нас силою Твоею; избавь нас от всякого нападения и всякого коварства противника; соделай же для нас настоящий вечер с наступающей ночью совершенным, святым, мирным, безгрешным, без соблазнов, без мечтаний, – как и все дни жизни нашей, по молитвам святой Богородицы и всех святых, от века Тебе благоугодивших.


По окончании молитвы диакон: Заступи, спаси, помилуй, возстави и сохрани нас, Боже, Твоею благодатию; Пресвятую, Пречистую…
Священник: Твое бо есть, еже миловати, и спасати нас, Господи Боже наш, и Тебе славу возсылаем, Отцу, и Сыну, и Святому Духу, ныне и присно и во веки веков.

Сугубая ектения
Рцем вси, от всея души и от всего помышления нашего рцем…
2-я молитва коленопреклонения
Диакон: Паки и паки, преклоньше колена, Господу помолимся.

Хор: Господи, помилуй (трижды).

	По-церковнославянски
	По-русски

	Господи Иисусе Христе Боже наш, мир Твой подавый человеком, и Пресвятаго Духа дар, еще в житии и с нами сый, в наследие неотъемлемое верным присно подаваяй: явленнейше же сию благодать Твоим учеником и апостолом днесь низпославый, и сих устне огненными утвердивый языки: имиже весь род человеческий боговедение своим языком в слух уха приимше, светом Духа просветихомся, и прелести якоже тмы изменихомся, и чувственных и огненных язык раздаянием, и преестественным действом, еже в Тя веры научихомся, и Тебе богословити со Отцем и Святым Духом, во едином Божестве, и силе, и власти озарихомся. Ты убо Отчее сияние, существа и естества Его неизменное и недвижимое начертание, источниче премудрости и благодати: отверзи и мне грешному устне, и научи мя, како достоит, и о ихже потреба молитися: Ты бо еси ведый многое грехов моих множество, но Твое благоутробие победит сих безмерное. Се бо страхом предстою Ти, в пучину милости Твоея отчаяние души моея поверг: окорми живот мой словом всю тварь неизреченною премудрости силою управляяй, тихое обуреваемых пристанище, и скажи ми путь, воньже пойду. Дух премудрости Твоея моим подаждь помышлением, Дух разума безумию моему даруяй, Духом страха Твоего моя осени дела, и Дух Правый обнови во утробе моей, и Духом Владычним мыслей моих поползновение утверди: да на всяк день Духом Твоим Благим к полезному наставляемь, сподоблюся творити заповеди Твоя, и Твое присно памятствовати славное пришествие, и истязательное содеянных нами. И да не презриши мя тленными сопрельщатися мира сего красными, но будущих восприятия желати укрепи сокровищ. Ты бо рекл еси Владыко: яко елика аще кто просит о Твоем имени, невозбранно приемлет от Твоего присносущнаго Бога и Отца. Темже и аз грешный в пришествии Святаго Твоего Духа, Твою молю благость, елика просих, воздаждь ми во спасение. Ей Господи, всякаго благодеяния богатый дателю, и подателю Благий, яко Ты еси подаваяй преизобильно ихже просим: Ты еси сострадателен и милостивый, Иже безгрешно быв плоти нашея общник, и приклоняющим к Тебе колена, приклоняяйся любоблагоутробне, очищение же быв грехов наших. Даждь убо Господи, людем Твоим щедроты Твоя: услыши нас с небесе святаго Твоего: освяти нас силою спасительныя десницы Твоея: покрый нас кровом крилу Твоею, да не презриши дел руку Твоею. Тебе единому согрешаем, но и Тебе единому служим. Не вемы кланятися богу чуждему, ниже простирати руки наша, Владыко, к богу иному. Остави нам согрешения, и приим наша коленопоклонная моления, простри всем нам руку помощи, приими молитву всех яко кадило приятное, восприемлемое пред Твоим преблагим Царством.
Господи, Господи, избавлей нас от всякия стрелы летящия во дни. Избави нас и от всякия вещи во тьме преходящия. Приими жертву вечернюю рук наших воздеяния. Сподоби же нас и нощное поприще без порока прейти неискушены от злых. И избави нас от всякаго смущения и боязни, яже от диавола нам прибывающия. Даруй душам нашим умиление, и помыслом нашим попечение, еже на страшнем и праведнем Твоем суде испытания. Пригвозди страху Твоему плоти наша, и умертви уды наша сущия на земли. Да и сонным безмолвием просветимся, зрением судеб Твоих. Отыми же от нас всякое мечтание неподобное и похоть вредну. Возстави же нас во время молитвы утверждены в вере, и преспевающия в заповедех Твоих.
	Господи Иисусе Христе Боже наш, мир Твой подавый человекам и дар Пресвятого Духа, еще в земной жизни Своей и находясь с нами, всегда сие подавая верным в наследие неотъемлемое, но особенно явно в сей день ниспославший сию благодать Своим ученикам и Апостолам и вооруживший огненными языками уста их. Чрез них и мы, весь род человеческий, богопознание на собственном наречии своими ушами услышав и восприняв, озарились светом Духа, и от заблуждения, как из тьмы избавились. И через раздаяние и сверхъестественное действие огненных языков, ощутимых чувствами, и вере в Тебя научились и просветились к признанию Тебя Богом со Отцом и Святым Духом во едином Божестве, и силе, и власти. Ты, сияние Отца, неизменное и непоколебимое начертание существа и природы Его, источник мудрости и благодати, открой и мне грешному уста и научи меня, как следует и о чем нужно молиться. Ибо Ты вéдаешь великое множество грехов моих, но Твое милосердие победит их неизмеримость. Ибо се, со страхом стою пред Тобою, повергнув в пучину милости Твоей отчаяние души моей: направь, как кормчий, жизнь мою, одним словом все творение неизреченною силою мудрости Твоей направляющий, тихая пристань носимых бурей, и укажи мне путь, по которому мне идти.

Дух мудрости Твоей сообщи моим помышлениям, Дух разума безрассудству моему даруя; Духом страха пред Тобою дела мои осени, Дух правый обнови во утробе моей и Духом Владычним мыслей моих поползновение утверди, чтобы, Духом Твоим благим к полезному направляемый, удостоиться мне каждый день исполнять заповеди Твои и всегда помнить славное и обличающее дела наши Твое пришествие. И не попусти мне прельщатися гибнущими радостями мира сего, но укрепи нас к желанию наслаждения будущими сокровищами. Ибо Ты сказал, Владыка, что чего бы ни попросил кто во имя Твое, беспрепятственно получит от Твоего совечного Бога и Отца; посему и аз, грешный, в день пришествия Святого Твоего Духа умоляю Твою благость: чего бы не попросил, подай мне во спасение! Ей, Господи, щедро благотворительный и благой Податель всякого благодеяния, ибо Ты преизобильно подаешь, чего мы просим! Ты – сострадательный, милостивый, ставший причастным безгрешно плоти нашей, и к преклоняющим пред Тобою колена склоняющийся любвеобильно, и сделавшийся умилостивлением за грехи наши! Прояви же, Господи, милосердие Свое к народу Твоему, услышь нас с неба святого Своего, освяти нас силою спасительной десницы Своей, покрой нас под кровом крыл Своих: да не презришь дел рук Своих. Пред Тобою одним мы согрешаем, но и Тебе одному служим. Не умеем кланяться богу чужому, ни простирать руки наши, Владыка, к богу иному. Прости нам согрешения и, приняв наши коленопреклоненные моления, простри всем нам руку помощи, прими молитву всех, как приятное каждение, принимаемое пред Твоим преблагим Царством.

Господи, Господи, избавивший нас от стрелы летящия во дни. Избави нас и от всякия вещи во тьме преходящия. Приими жертву вечернюю, – рук наших воздеяния. Удостой же нас и путь ночной непорочно пройти не испытав зла, и избавь нас от всякого смущения и боязни, случающихся с нами от диавола. Даруй душам нашим сокрушение и мыслям нашим попечение о испытании на суде Твоем, страшном и праведном. Пригвозди страхом пред Тобою плоть нашу и умертви земные члены наши, чтобы мы и в сонном безмолвии просвещались созерцанием судов Твоих. Удали же от нас всякое мечтание непотребное и пагубное вожделение и подними нас в час молитвы утвержденными в вере и преуспевающими в исполнении заповедей Твоих.


По окончании молитвы диакон: Заступи, спаси, помилуй, возстави и сохрани нас, Боже, Твоею благодатию; Пресвятую, Пречистую…
Священник: Благоволением и благостию единороднаго Сына Твоего, с Нимже благословен еси, с Пресвятым, и Благим, и Животворящим Твоим Духом, ныне и присно и во веки веков, аминь.
Молитва при наступлении вечера

Сподоби, Господи, в вечер сей без греха сохранитися нам. Благословен еси, Господи, Боже отец наших, и хвально и прославлено имя Твое во веки, аминь.

Буди, Господи, милость Твоя на нас, якоже уповахом на Тя. Благословен еси, Господи, научи мя оправданием Твоим. Благословен еси, Владыко, вразуми мя оправданием Твоим. Благословен еси, Святый, просвети мя оправдании Твоими.

Господи, милость Твоя во век, дел руку Твоею не презри. Тебе подобает хвала, Тебе подобает пение. Тебе слава подобает, Отцу, и Сыну, и Святому Духу, ныне и присно, и во веки веков, аминь.
Сподоби, Господи, в вечер сей без греха сохраниться нам. Благословен Ты, Господи, Боже отцов наших, и хвально и прославлено имя Твоё во веки, аминь. Да будет, Господи, милость Твоя на нас, как мы уповаем на Тебя. Благословен Ты, Господи, научи меня повелениям Твоим. Благословен Ты, Владыка, вразуми меня повелениями Твоими. Благословен Ты, Святой, просвети меня повелениями Твоими. Господи, милость Твоя вовек, созданий рук Твоих не презри. Тебе подобает хвала, Тебе подобает пение, Тебе слава подобает, Отцу, и Сыну, и Святому Духу ныне, и всегда, и во веки веков, аминь.

3-я молитва коленопреклонения
Диакон: Паки и паки, преклоньше колена, Господу помолимся.

Хор: Господи, помилуй (трижды).

	По-церковнославянски
	По-русски

	Приснотекущий, животный, и просветительный источниче, соприсносущная Отцу содетельная сило, все смотрение за спасение человеческое прекрасне исполнивый, Христе Боже наш, смерти узы неразрешимыя, и заклепы адовы расторгнувый, лукавых же духов множество поправый. Приведый Себе о нас непорочное заколение, и тело давый пречистое в жертву, всякаго греха неприкосновенное же и непроходное, и страшным сим, и неисповедимым священнодействием живот нам вечный даровавый: во ад сшедый, и вереи вечныя сокрушивый, и во тме седящим восход показавый: началозлобнаго же и глубиннаго змия богомудростным льщением уловивый, и веригами мрака связавый в тартаре и огни негасимом, и во тме кромешней неисчетносильною Твоею затвердивый крепостию, великоименитая Премудросте Отчая, напаствуемым великий помощник явивыйся, и просветивый седящия во тме и сени смертней. Ты славы присносущныя Господи, и Отца Вышняго Сыне возлюбленный, присносущный Свете от присносущнаго Света, Солнце правды, услыши нас, молящихся Тебе, и упокой души рабов Твоих, прежде усопших отец и братий наших, и прочиих сродник по плоти, и всех своих в вере, о нихже и память творим ныне, яко в Тебе всех держава, и в руце Твоей содержиши вся концы земли. Владыко Вседержителю, Боже отец и Господи милости, рода смертнаго же и безсмертнаго, и всякаго естества человеческаго Содетелю, составляемаго же, и паки разрешаемаго, живота же и скончания, еже зде пребывания, и еже тамо преложения: лета измеряяй живым, и времена уставляяй смерти, низводяй во ад и возводяй, связуяй в немощи, и отпущаяй в силе, настоящая потребне строяй, и будущая полезно управляяй, смертным жалом уязвенных воскресения надеждами веселяяй. Сам убо Владыко всех, Боже Спасителю наш, надежде всех концев земли, и сущих в мори далече, Иже и в сей последний и великий спасительный день Пятдесятницы праздника, тайну Святыя и Единосущныя, и соприсносущныя, и неразделимыя, и неслиянныя Троицы показавый нам, и наитие и пришествие Святаго и Животворящаго Твоего Духа, в виде огненных языков на святыя Твоя апостолы излиявый, и благовестники тех поставивый, благочестивыя нашея веры, и исповедники и проповедники истиннаго богословия показавый. Иже и в сей всесовершенный и спасительный праздник, очищения убо молитвенная, о иже во аде держимых сподобивый приимати, великия же подаваяй нам надежды ослабления содержимым от содержащих я скверн, и утешению Тобою низпослатися. Услыши нас, смиренных, и Твоих раб молящихся Ти, и упокой души рабов Твоих, прежде усопших, на месте светле, на месте злачне, на месте прохлаждения: отонудуже отбеже всякая болезнь, печаль и воздыхание и учини духи их в селениях праведных, и мира и ослабления сподоби их: яко не мертвии восхвалят Тя, Господи, ниже сущии во аде исповедание дерзнут принести Тебе, но мы, живии, благословим Тя и молим, и очистительныя молитвы и жертвы приносим Тебе о душах их.
Боже великий, и вечный, Святый, человеколюбивый, сподобивый нас в сей час стати пред неприступною Твоею славою, на пение и хвалу чудес Твоих, очисти ны недостойныя рабы Твоя, и подаждь благодать еже сокрушенным сердцем, невозносительно приносити Тебе Трисвятое славословие, и благодарение великих Твоих даров, яже сотворил еси к нам, и твориши всегда в нас. Помяни Господи немощь нашу, и да не погубиши нас со беззаконии нашими, но сотвори великую милость со смирением нашим, да греховныя тмы избежавше, во дни правды ходити будем, и одеявшеся оружием света, ненаветно пребудем от всякия козни лукаваго, и со дерзновением прославим о всех, Тебе единаго истиннаго и Человеколюбца Бога. Твое бо яко воистинну и великое вресноту таинство, Владыко всех, и Творче, временное решение Твоих тварей, и еже по сих совокупление, и упокоение еже во веки. Тебе благодать о всех исповедуем, о входех наших, яже в мир сей, и исходех, надежды нам воскресения, и жизни нетленныя, Твоим неложным обещанием предобручают, яже приимем в будущем втором пришествии Твоем. Ты бо еси и воскресения нашего Начальник, и поживших неумытный и человеколюбивый Судия, и мздовоздаяния Владыка и Господь, Иже и приобщивыйся нам приискренно плоти и крове, снизхождения ради крайняго: и наша страсти неотметныя, внегда волею во искус поставити, приим за милосердие щедрот, и в немже пострадал еси Сам искусився, искушаемым нам быв самообещанный помощник: темже и совозвел еси нас в Твое безстрастие. Приими убо Владыко, мольбы и моления наша, и упокой вся отцы коегождо, и матери, и чада, и братию, и сестры единородныя, и купнородныя, и вся прежде почившия души: в надежди воскресения жизни вечныя учини духи их, и имена в книзе животней, в недрех Авраама, и Исаака, и Иакова, в стране живых, в Царствии Небеснем, в раи сладости, светлыми ангелы Твоими, вводя вся во святыя Твоя обители, совоздвизаяй и телеса наша в день, воньже определил еси по святым Твоим и неложным обетованием. Несть убо Господи, рабом Твоим смерть, исходящим нам от тела, и к Тебе Богу нашему приходящим, но преставление от печальнейших на полезнейшая, и сладостнейшая, и на упокоение и радость. Аще же и что согрешихом к Тебе, милостив буди нам же и тем, зане ниедин есть чист пред Тобою от скверн, ниже аще един день живота его есть, разве Ты точию един, на земли явивыйся безгрешный Господь наш Иисус Христос: Имже вси уповаем милость получити, и оставление грехов. Сего ради нам же и онем, яко Благ и Человеколюбец Бог, ослаби, остави, прости грехопадения наша, вольная и невольная, яже в ведении и не в ведении, предъявленная и забываемая: яже в деянии, яже в помышлении, яже в словеси, яже во всех наших житиях и движениих. И отшедшим убо свободу и ослабу даруй, нас же сущих зде благослови, конец благий и мирный даруя нам же и всем людем Твоим, и милости и человеколюбия утробу отверзаяй нам, на страшном и ужасном Твоем пришествии, и Царствия Твоего достойных нас сотвори. Боже великий и вышний, едине имеяй безсмертие, во свете живый неприступном, всю тварь мудростию создавый, разделивый посреде света, и посреде тмы. И солнце убо положивый во область дне, луну же и звезды во область нощи. Сподобивый нас, грешных, и в настоящий день предварити лице Твое во исповедании, и вечернюю Тебе службу принести. Сам Человеколюбче Господи, исправи молитву нашу, яко кадило пред Тобою, и приими ю в воню благоухания. Подаждь же нам настоящий вечер и приходящую нощь мирну: облецы ны оружием света, избави нас от страха нощнаго, и от всякия вещи во тме преходящия. И даруй нам сон, иже во упокоение немощи нашей даровал еси, от всякаго диавольскаго мечтания изменен. Ей Владыко, всех благих подателю, яко да и на ложах наших умиляющеся воспомянем и в нощи пресвятое имя Твое. И поучением Твоих заповедей озаряеми, в радости душевной востанем к славословию Твоея благости, молитвы и моления Твоему благоутробию приносяще о своих гресех, и о всех людех Твоих: ихже молитвами Пресвятыя Богородицы, в милости посети.
	Неиссякаемо текущий, животворный и просветительный Источник, совечная Отцу созидательная Сила, все домостроительство о спасении людей прекрасно совершивший, Христе Боже наш, расторгший неразрешимые узы смерти и запоры ада, множество же злых духов поправший, приведший Себя Самого в непорочное заклание за нас, давший в жертву пречистое Тело Свое, ни для какого греха неприкосновенное и недоступное, и этим страшным и неизъяснимым священнодействием жизнь вечную нам даровавший; во ад сошедший и засовы вечные сокрушивший, а сидящим во тьме путь для возвращения оттуда указавший; зачинщика же зла, змия глубинного богомудрым льщением уловивший, и оковами мрака в тартаре его связавший, и в огне неугасимом и во тьме внешней беспредельно могучей силою Твоею заключивший; великоименитая Премудрость Отца, явившийся великим Помощником для подверженным нападениям, просветивший сидевших во тьме и тени смертной! Ты, Господь славы неиссякающей и Отца всевышнего Сын возлюбленный, вечный Свет от вечного Света, Солнце Правды, услышь нас молящихся Тебе, и упокой души рабов Твоих, прежде усопших отцев, братьев и сестер наших, и иных родственников по плоти, и всех своих по вере, о которых мы ныне и совершаем воспоминание, ибо у Тебя власть над всем и Ты в руке Своей держишь все пределы земли. Владыка Вседержитель, Боже отцов и Господи милости, Создатель рода смертного, как и бессмертного, и всякой природы человеческой, составляемой и снова распадающейся; Создатель жизни, как и кончины, пребывания здесь и преставления туда, отмеривающий годы живым и устанавливающий время смерти, низводящий во ад и выводящий оттуда, связывающий немощью и освобождающий со властью, устраивающий настоящее по нуждам всех и будущее к пользе направляющий; пораженных жалом смерти оживляющий надеждами на воскресение! Сам Владыка всего, Боже Спаситель наш, упование всех концев земли и сущих в мори далече, Ты и в сей последний, и великий и спасительный день Пятидесятницы, Тайну святой, и единосущной, и совечной, и нераздельной и неслиянной Троицы открывший нам, и пришествие и явление святого и животворящего Твоего Духа в виде огненных языков на святых Своих Апостолов изливший, и соделавший их благовестниками благочестивой нашей веры, и явивший исповедниками и провозвестниками истинного богословия. Ты и в сей завершающий и спасительный праздник благоволивший принимать умилостивительные мольбы за удерживаемых во аде и подающий нам великие надежды на ниспослание усопшим облегчения от удручающих их скорбей и утешения от Тебя! Услыши нас, смиренных и нуждающихся в Твоем сострадании, и упокой души рабов Твоих прежде усопших в месте светлом, в месте блаженном, в месте отрадном, откуда удалены всякая боль, скорбь и стенание, и водвори духи их в обителях праведных, и мира и облегчения удостой их, ибо не мертвые восхвалят Тебя, Господи, и не те, кто во аде дерзают приносить Тебе исповедание, но мы, живые, благословляем Тебя и молим и умилостивительные молитвы и жертвы приносим Тебе за души их.

Боже великий и вечный, святый и человеколюбивый, удостоивший нас и в час сей стать пред неприступною Твоею славою для пения и хвалы чудес Твоих! Умилосердись над нами, недостойными рабами Твоими, и подай благодать с сокрушенным сердцем без колебаний приносить Тебе Трисвятое славословие и благодарение за великие дары Твои, которые Ты совершил и всегда совершаешь для нас. Вспомни, Господи, немощь нашу и не погуби нас с беззакониями нашими, но сотвори великую милость Твою со смирением нашим, чтобы, избежав тьмы греха, мы ходили во дне правды и, облекшись в доспехи света, пребывали огражденными от всяких вредоносных козней лукавого и со дерзновением прославили за все Тебя, единого истинного и человеколюбивого Бога. Ибо как воистину и подлинно велико, Владыка всего и Творец, Твое таинство: и распадение на время Твоих творений, и после сего соединение и упокоение на веки! Воздаем Тебе благодарение за все: за вступление наше в мир сей и за исхождение из него, которое, по Твоему неложному обещанию, укрепляет в нас надежды наши на воскресение и нетленную жизнь, которой мы насладимся во второе будущее пришествие Твое. Ибо Ты – и воскресения нашего Предначинатель, и неподкупный и человеколюбивый Судия живших, и Владыка и Господь воздаяния, и Тот, Кто стал подобно нам причастным плоти и крови по крайнему снисхождению, и наши невинные страсти, благоволив добровольно их испытать, принял по глубокому Своему милосердию, и в том, что претерпел Сам, быв искушен, нам, искушаемым, сделался добровольным помощником, посему и привел нас всех вместе в Свое бесстрастие. Прими же, Владыка, мольбы и моления наши и упокой всех отцов, у каждого из нас, и матерей, и братьев, и сестер, и детей, и иных родных и единоплеменных, и все души, прежде почившие в надежде на воскресение и жизнь вечную, и помести духи их и имена в книге жизни, на лоне Авраама, Исаака и Иакова, в стране живых, в Царстве Небесном, в раю сладостном, вводя всех их посредством светлых Ангелов Твоих в святые Твои обители, воскрешая вместе и тела наши в день, который Ты назначил, по святым Твоим и неложным обещаниям. Ибо сие не есть смерть для рабов Твоих, Господи, когда мы удаляемся от тела и к Тебе, Богу возвращаемся, но сие токмо переселение от тягостного к лучшему и приятнейшему, к упокоению и радости. Если же в чем мы и согрешили пред Тобою, милостив будь и к нам, и к ним, так как никто не чист от скверны пред Тобою, хотя бы один день продолжалась жизнь его, кроме одного Тебя, явившегося на земле безгрешным, Господа нашего Иисуса Христа, чрез Которого все мы надеемся получить милость и отпущение грехов. Посему и нам и им, как благой и человеколюбивый Бог, ослаби, отпусти, прости грехопадения наши, вольные и невольные, совершенные ведением и по неведению, явные и сокрытые, в деле, в мысли, в слове, во всем нашем образе жизни и душевных движениях. И скончавшимся свободу и облегчение даруй, нас же, находящихся здесь, благослови, подавая добрую и мирную кончину нам, как и всему народу Твоему, и недра Твоей милости и человеколюбия раскрывая пред нами при страшном и грозном Твоем пришествии, и соделай нас достойными Царствия Твоего.

Боже великий и вышний, един имеющий бессмертие, живущий во свете неприступном, все творение создавший премудро, отделивший свет от тьмы и солнце поставивший для управления днем, луну же и звезды – для управления ночью, удостоивший нас, грешных, и в нынешний час предстать лицу Твоему с хвалою и вечернее славословие Тебе принести! Сам, человеколюбивый Господи, направь молитву нашу, как фимиам, пред лице Твое, прими ее как благоухание приятное; подай же нам нынешний вечер и наступающую ночь мирные, облеки нас в доспехи света, избавь нас от страха ночного и от всякой опасности во мраке блуждающей, и сон, который Ты даровал для подкрепления немощей наших, соделай всякому диавольскому наваждению непричастным. Ей, Владыка всего, Податель благ, – чтобы и на ложах наших сокрушаясь, мы вспоминали ночью имя Твое и, размышлением о Твоих заповедях просвещаемые, востали в радости для славословия Твоей благости, моления и молитвы Тебе, милосердному, принося о согрешениях своих и всех людей Твоих, которых Ты, молитвами Пресвятыя Богородицы, в милости посети.


По окончании молитвы диакон: Заступи, спаси, помилуй, возстави и сохрани нас, Боже, Твоею благодатию; Пресвятую, Пречистую…
Священник: Ты бо еси упокоение душ и телес наших, и Тебе славу возсылаем, Отцу, и Сыну, и Святому Духу, ныне и присно, и во веки веков.
Просительная ектения и молитва главопреклонная
Исполним вечернюю молитву нашу Гóсподеви…
Стихира на стиховне, глас 8:

Приидите, людие, / Триипостасному Божеству поклонимся, / Сыну во Отце, со Святым Духом: / Отец бо безлетно роди Сына Соприсносущна и Сопрестольна, / и Дух Святый бе во Отце, с Сыном прославляем: / Едина сила, Едино существо, Едино Божество. / Емуже покланяющеся вси глаголем; / Святый Боже, / вся содеявый Сыном, содейством Святаго Духа; / Святый Крепкий, / Имже Отца познахом / и Дух Святый прииде в мир; / Святый Безсмертный, / Утешительный Душе, / от Отца исходяй, и в Сыне почиваяй: // Троице Святая, слава Тебе.

Приидите, люди, поклонимся Триипостасному (в трех Лицах) Божеству – Сыну во Отце со Святым Духом, ибо Отец преж​де веков родил Сына, Совечного и Сопрестольного, и Святой Дух был во Отце, прославляемый с Сыном. Одна Сила, одно Существо, одно Божество,— Ему по​клоняясь, все возгласим: Святой Боже, все сотворив​ший Сыном при содействии Святого Духа; Святой Креп​кий, чрез Которого мы познали Отца и Которым Дух Святой пришел в мир; Святой Бессмертный, Утешитель, Дух, исходящий от Отца и пребывающий в Сыне, – Троица Святая, слава Тебе.

Песнь праведного Симеона

Ныне отпущаеши раба Твоего, Владыко, по глаголу Твоему с миром, яко видеста очи мои спасение Твое, еже еси уготовал пред лицем всех людей, свет во откровение языков и славу людей Твоих Израиля.

Ныне отпускаешь раба Твоего, Владыко, по слову Твоему, с миром, ибо видели очи мои спасение Твое, которое Ты уготовал пред лицем всех народов, свет к просвещению язычников и славу народа Твоего Израиля (Лк. 2, 29-32).

Чтец: Трисвятое по Отче наш

Тропарь праздника, глас 8:

Благословен еси, Христе Боже наш, / Иже премудры ловцы явлей, / низпослав им Духа Святаго, / и теми уловлей вселенную. // Человеколюбче, слава Тебе.

Благословен Ты, Христе Боже наш, сделавший рыбаков мудрыми, ниспослав им Духа Святого, и через них уловивший вселенную. Чело​веколюбец, слава Тебе!

Заключительные возгласы

Отпуст:

Иже от Отчих и Божественных недр истощивый Себе, и с небеси на землю сошедый, и наше все восприемый естество, и обоживый е, по сих же на небеса паки возшедый, и одесную седый Бога и Отца; Божественнаго же, и Святаго, и Единосущнаго, и Единосильнаго, и Единославнаго, и Соприсносущнаго Духа низпославый на святыя Своя ученики и апостолы и сим просветивый убо их, теми же — всю вселенную, Христос, истинный Бог наш, молитвами Пречистыя и Пренепорочныя Святыя Своея Матере, святых славных, прехвальных Богопроповедников и духоносных апостолов и всех святых, помилует и спасет нас яко Благ и Человеколюбец.

Вне Божественных Отеческих недр умаливший Себя, и с небес на землю сошедший, и принявший все наше человеческое естество, и обоживший его, после же сего на небеса вновь восшедший, и воссевший по правую руку Бога и Отца; и Божественного, и Святого и Единосущного, и Единосильного, и Единославного, и Совечного Духа ниспославший на святых Своих учеников и Апостолов, и чрез Него просветивший их, а ими – всю вселенную, Христос, истинный Бог наш, по молитвам Пречистой и Пренепорочной Святой Своей Матери, святых, славных, всехвальных Богопроповедников и духоносных Апостолов, и всех святых помилует и спасёт нас, как благой и Человеколюбец.
Многолетие

